auto24 Rally Estonia esimesel pressikonverentsil ütles ralli direktor Urmo Aava, et on oluline saada igasse võistlusklassi korralik konkurents. Vaadates registreerunute nimekirja, on see plaan realiseerumas. Eriti põnev tõotab võistlus tulla N4 klassis,  kuhu lisandus Karl Kruuda, kellele on see esimeseks ralliks tänavu Eestis. Autoks MM-Motorsport meeskonna poolt ette valmistatud Ford Fiesta 2000. Kindlasti lisab põnevust mitmekordse Rootsi meistri Jimmy Joge osalemine, Peugeot Baltic tiimiga startiva rootslase võistlusvahendiks on Peugeot 207 S2000.